Хайнрих Хайне
С хипотези и със притчи…

Превод от немски: Димитър Стоевски, —

chitanka.info

С хипотези и със притчи

стига вече ни теши,

а проклетите въпроси

днес направо разреши!

Обясни: защо добрите

гинат в мъки и тегла,

лошите пак сити крачат

с гордо дигнати чела?

Да, защо е тъй? Та мигар

господ не е всемогъщ?

Може би и той е станал

тъй пристрастен изведнъж?

Все задаваме въпроси,

в края нашата уста

нагло с шепа пръст затварят

но ответ ли е това?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.